### Resumé

Øster Starup-Vester Nebel Hallen er én af de første selvejende haller, der har mulighed for at omlægge deres energiforsyning. Hallens situation er særlig, da hallens tilsagn er en forudsætning for, at fjernvarmeprojektet realiseres lokalt, hvilket af kommunale bygninger indbefatter [adresse]. Den samlede investering til omlægning af hallen estimeres til 321.756 kr. ekskl. moms, hvoraf hallen selv tilbyder atbidrage med 50.000 kr. Deadline for endeligt tilsagn er 1. marts 2025. Nærværende sag er til orientering i Teknisk Udvalg og behandles sideløbende i Klima-, Natur- og Miljøudvalget og Kultur- og Idrætsudvalget.

### Sagsfremstilling

I Vejle Kommune er der i alt 14 selvstyrende og -ejende idrætshaller. Ud af disse 14 faciliteter står 8 overfor at skulle beslutte, om man ønsker at omlægge til fjernvarme inden for de kommende år. Øster Starup–Vester [adresse] (ØSVN hallen) er en af de første, der har muligheden for at omlægge deres energiforsyning i 2025.

#### **Rammer for selvstyrende og selvejende idrætshaller**

Selvejende og selvstyrende idrætshaller i Vejle Kommune er som udgangspunkt ansvarlige for deres egen drift og økonomi, hvilket inkluderer vedligeholdelse, energiudgifter og eventuelle opgraderinger såsom konvertering til fjernvarme. Da hallerne dog fungerer som fælles kommunale faciliteter, kan kommunen vælge at støtte opgraderinger enten via direkte støtte eller lånegarantier, hvis opgraderingerne stemmer overens med kommunale strategier – eksempelvis inden for CO2-reduktion. Med [adresse] klimaplan 2020-2050 er der et ønske om at udfase fossile brændstoffer. I 2030 er der angivet et delmål om, at alle naturgasfyr og oliefyr er omstillet til vedvarende energi.

De fleste selvejende og selvstyrende idrætshaller har en begrænset økonomi og dermed også begrænset mulighed for større opsparinger. Det betyder, at projekter i denne størrelsesorden kan være vanskelige at realisere for de respektive haller. Det skal her nævnes, at idrætshallerne har mulighed for at fravælge konverteringen, hvis finansieringen ikke er til stede, eller hvis de samlede omkostninger vurderes at være for høje for den enkelte hal.

Såfremt man ønsker at imødekomme behovet for finansiering til konvertering kan følgende muligheder overvejes:

* Lån: Kommunen kan tilbyde et rentefrit lån til hallerne
* Lånegaranti: Kommunen kan stille en lånegaranti, som sikrer hallerne adgang til finansiering gennem eksterne lån. Dette kan især gavne faciliteter, hvor den økonomiske gevinst ved konverteringen først opnås over længere tid.
* Direkte finansiering: Kommunen kan yde fuld eller delvis finansiering af de indledende omkostninger ved konverteringen og prioritere fx faciliteter med større forventet miljøpåvirkning og projekter, hvor kommunens støtte spiller en afgørende rolle for projektets gennemførelse.

#### Omlægning til fjernvarme

Øster Starup-Vester Nebel Hallen dækker over 1.845 m2. Hallen vil med en investering på 321.756 kr. ekskl. moms opnå en besparelse på 18.621 kr. årligt med udgangspunkt i uændrede priser og en CO2-besparelse på 17.949 kg pr. år ved at omlægge deres nuværende forsyning til fjernvarme. Tilbagebetalingstiden estimeres for nuværende til 17,3 år. Det er baseret på hallens faktiske udgift til naturgas i 3. kvartal 2024 tillagt et årligt tariftillæg. Tilbagebetalingstiden vil være følsom overfor prisændringer for naturgas.

Øster Starup-Vester Nebel Hallen har oplyst, at det er muligt for hallen at medfinansiere projektet med 50.000 kr., hvorfor der udestår en finansiering på kr. 271.756 kr. ekskl. moms. Hallen har videre oplyst, at de ikke har mulighed for at igangsætte omstillingen uden et tilsagn om økonomisk afdækning.

TREFOR har oplyst, at det er en forudsætning, at idrætshallen i [adresse] Starup–Vester [adresse] giver tilsagn, for at fjernvarmeprojekterne kan realiseres lokalt. Dermed er den lokale [adresse] og en række private husstande afhængige af beslutningen fra hallens side om, hvorvidt man ønsker at omlægge sin energiforsyning. Deadline for endeligt tilsagn er 1. marts 2025.

Øster Starup Skolen vil med en estimeret anlægsinvestering på 917.165 kr. ekskl. moms kunne omlægge til fjernvarme med en forventet tilbagebetalingstid på 5,3 år. Den samlede CO2-besparelse for skolen estimeres til 108.371 kg. pr. år.

I tilfælde af tilslutning af Øster Starup-Vester Nebel Hallen og [adresse] sker indføring af fjernvarmen via [adresse].

![](data:image/png;base64...)

Figur 1. Indføring af fjernvarme til hallen og skolen

### Økonomi

Nedenfor fremgår den samlede økonomi forbundet med konvertering til fjernvarme for idrætshallen.

![](data:image/png;base64...)

Tabel. Samlet investering for konvertering.

De oplyste priser beror på oplysninger fra TREFOR samt konkret tilbud, som Øster Starup-Vester Nebel Hallen har modtaget. Derudover anbefales, at der tillægges 5% til uforudsete udgifter.

### Klima og resiliensvurdering

For Øster Starup-Vester Nebel Hallens vedkommende vil en omlægning til fjernvarme isoleret set betyde en årlig CO2-besparelse på 17.949 kg. pr. år. I og med at hallens tilslutning er nødvendig for en generel omlægning til fjernvarme i lokalområdet, vil der også være en større afledt CO2-besparelse. Der vil for omlægning af [adresse] være en estimeret CO2-besparelse på 108.371 kg. pr. år.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** orienteringen tages til efterretning.

### Beslutning

Taget til efterretning, idet udvalget tilkendegav at projektet bør gennemføres og at finansieringen bør drøftes af ØU.